procesaur/Wiki.mk huggingface dataset:
Евен Хафман

Евен Лукас Хафман (|Evan Lukas Huffman; р. ) — поранешен американски професионален друмски велосипедист, кој возел професионално во периодот 2013-2019 за екипите , и . Негови позначајни победи се планинскиот пласман на Трката околу Калифорнија 2016 и победите на трките, Трка околу Алберта и Трка Џила.
1 Кариера
1.1 Рана кариера
Хафман настапувал во повеќе спортови во средното училиште во родниот град во Калифорнија, првпат настапил во велосипедизам во 2007 година и возел за Калифорнискиот политехнички државен универзитет следната година. Првпат привлекол меѓународно внимание со неколку хронометарски победи и државното првенство под 23 години во 2012 додека возел за екипата Кал-Џајант.
1.2 2013–2015
Откако го зголемил своето меѓународно искуство, Хафман се приклучил на во 2013 година. Неговото место во екипата било во голем дел благодарение на напорите на Specialized Bicycle Components. Во Астана како единствен Американец и живеејќи во Европа одвоен од неговиот дом и семејство било тешко за него. Дополнително, поради големиот состав на екипата возел нередовно, што довело до помалку резултати и се вратил во Калифорнија без договор за 2015 година. Потоа, се приклучил на кој се распаднал истата година.
1.3 2016–2017
Хафман возел за во 2016 година и имал пробив со освојување на планинскиот пласман на Трката околу Калифорнија 2016. За Хафман, 2017 била сезона со невиден успех за него и за неговата екипа. Ги освоил генералните пласмани на Трката околу Алберта и Трката Џила. Дополнително, ги освоил етапите 4 и 7 на Трката околу Калифорнија и двапати ја освоил сината маичка како најборбен возач на крајот на секоја етапа.
По победата на Трката околу Алберта, Хафман искоментирал за неговиот успех: „Не знам што е подобро, две победи во Калифорнија или генерален пласман тука. Претходно оваа година Трката Џила беше најголема пред ова, така што навистина покажав голем напредок во краток период во последните две години со оваа екипа“.
2 Личен живот
Хафман има тетоважи на неговата подлактица од внатрешната страна и уште една на неговите гради, сите поврзани со христијанството. Ги направил тетоважите на крајот од 2014 година кога се вратил во САД од Европа. Се оженил со неговата сопруга Хедер во октомври 2017 година.
3 Достигнувања
;2008
: 1. Национално јуниорско друмско првенство
;2011
: 2. Класик Невада
: 3. Национално друмско првенство под 23 години
;2012
: 1. Национално хронометарско првенство под 23 години
: 1. Етапа 3 (ITT) Трка Џила
: 1. Етапа 2 (ITT) Класик Меклејн Пацифик
;2015
: Вуелта а ла Индепенденсија Насионал
::1. Планински пласман
::1. Етапа 3
: 8. Класик Винстон-Салем
;2016
: 1. Планински пласман Трка околу Калифорнија
: 3. Краен пласман Трка околу Алберта
::1. Етапа 4
: 3. Класик Винстон-Салем
: 6. Ридинг 120
;2017
: 1. Краен пласман Трка околу Алберта
::1. Етапа 1
: 1. Краен пласман Трка Џила
::1. Етапа 3 (ITT)
: Трка околу Калифорнија
::1. Етапа 4
::1. Етапа 7
: 3. Краен пласман Велосипедски класик Каскад
::1. Етапа 2 (ITT)
: 5. Краен пласман Етапна трка Џо Мартин
Сам Омен

Сам Омен (|Sam Oomen; р. ) — холандски професионален друмски велосипедист, кој вози за UCI World Tour екипата .
1 Кариера
Возел на Светското друмско првенство во дисциплината под 23 години. Во октомври 2015 година било објавено дека ќе им се приклучи на од 2016 година на тригодишен договор.
Бил именуван во почетниот состав за Вуелта а Еспања 2017.
1.1 2018
Ја започнал сезоната со настап на Тур Даун Андер, каде завршил на 15. место и бил 24 секунди зад победникот. Омен го предводел Санвеб на Волта ао Алгарве. Во мај 2018 година бил именуван во почетниот состав за Џиро д’Италија 2018, на која завршил на деветтото место, додека возел како поддршка за Том Димулен.
2 Достигнувања
;2012
: 1. Краен пласман Гран при Рибиланд
;2013
: 1. Национално јуниорско друмско првенство
: 2. Краен пласман Трка околу Велс за јуниори
: 5. Ле Трофе Сентр Морбијан
: 10. Краен пласман Гран при Рибиланд
;2014
: 3. Париз-Тур за млади
: 8. Краен пласман Трка на Фјордовите
;2015
: 1. Краен пласман Трка Рона-Алпи
::1. Етапа 1
: 1. Париз-Тур за млади
: 2. Краен пласман Тур де По де Савоја Монблан
::1. Планински пласман
::1. Пласман за млад возач
::1. Етапа 2
::1. Етапа 4
: 2. Краен пласман Трка Алзас
::1. Пласман за млад возач
: 3. Флеш Арден
: 4. Краен пласман Истарски пролетен трофеј
: 4. Краен пласман Тур де л’Авенир
: 8. Лиеж-Бастоњ-Лиеж под 23 години
;2016
: 1. Краен пласман Тур де л’Ен
::1. Пласман за млад возач
::1. Етапа 3
: 3. Краен пласман Критериум Интернационал
: 10. Краен пласман Тур ди Поату-Шарант
;2017
: 1. Светско првенство во екипен хронометар
: 6. Тре Вали Варезине
: 7. Краен пласман Трка околу Полска
: 9. Краен пласман Трка околу Калифорнија
;2018
: 1. Пласман за млад возач Волта ао Алгарве
: 2. Светско првенство во екипен хронометар
: 7. Краен пласман Тур де Свис
: 9. Краен пласман Џиро д’Италија
: 9. Краен пласман Трка околу Полска
;2019
: 5. Краен пласман Волта ао Алгарве
: 9. Краен пласман Тирено-Адријатико
::1. Пласман за млад возач
Унитарна Босна

Унитарна Босна е националистички политички концепт кои го заговараат одредени претставници на бошњачкиот народ во Босна и Херцеговина. Овој концепт се залага за рушење на постоечкиот уставен и државен поредок на Босна и Херцеговина, со кој е загарантирана рамноправноста на двата политички ентитети и трите конститутивни народи, како и создавање на држава со унитарен карактер под доминација на еден народ, Бошњаците, кои во етнички мешаната Босна и Херцеговина сочинуваат малку повеќе од половина население (50,1% според пописот од 2013. година).
1 Историски контекст
СР Босна и Херцеговина е формирана како една од републиките на социјалистичка Југославија по Втората Светска Бојна, а нејзиното формирање беше еден вид на компромис меѓу спротивставените српски и хрватски државно-територијални концепти. На пописите од 1948., 1953. и 1961. година, најброен народ во Босна и Херцеговина беа Србите, додека Муслиманите (денес познати како Бошњаци) тогаш не беа признати како народ, туку во пописите се искажуваа како "неопределени муслимани" или "Југословени неопределени". На пописот од 1971. година, Муслиманите беа признати како еден од народите во Југославија, а според истиот попис, тогаш станаа побројни од Србите во Босна и Херцеговина.
За време на распадот на СФР Југославија, 1991-1992. година, Муслиманите и Хрватите во Босна и Херцеговина одржаа референдум за независност на Босна и Херцеговина, што беше повод за тригодишната војна. Оваа војна е завршена со потпишувањето на Дејтонскиот договор од 1995. година, со кој Босна и Херцеговина е уставно и државно-правно дефинирана како држава составена од два рамноправни ентитети и три рамноправни конститутивни народи.
2 Политичко делување на поддржувачите на овој концепт
Многу бошњачки националисти кои тежеа кон претворање на повеќенационалната Босна и Херцеговина во своја национална држава не се помирија се државно-политичките решенија од Дејтонскиот договор и започнаа да ја промовираат идејата за ревизија на овој договор, укинување на Република Српска и создавање на унитарна Босна и Херцеговина под доминација на бошњачкиот народ. Промовирање на таков националистички концепт од страна на овие бошњачки националисти е главна причина за политичките борби и спорови во пост-Дејтонската БиХ.
Во Федерацијата Босна и Херцеговина во почетокот на 2014. година избија немири во кои беше запалена зградата на Претседателството на Босна и Херцеговина, како и зградата на владата на кантонот Сараево, Тузла и Зеница. Овие наводно "социјални немири" ги покрена таканаречената група "Удар", која своите ставови ги формулираше низ фејсбук статуси. Главно политичко барање на оваа група е враќање во сила на воениот Устав на Република БиХ од 1993. година.
Коралпи

Коралпе (Коралм; |Koralpe, |Golica) — планински венец во јужна Австрија, кој ја разделува источна Корушка од јужна Штаерска. Јужниот дел од венецот навлегува во Словенија. Веригата се простира од север на југ и е ограничена од реката Лавант на запад и реката Мура (|Sulm, Зулм) на исток. На југ, на словенска територија, Коралпите се граничат со планинскиот венец Козјак. На источните падини на Коралпите се наоѓа заштитената природна територија Зекар-Берентал.
1 Врвови
Највисоката точка е врвот Гросер Шпајкогел (2 140 м). Тој е популарно туристичко место. На планината се наоѓа исто така и телевизиска и радиоантена, како и радар на австриската армија. Во североисточниот дел на венецот се наоѓа врвот Рајнишкогел (1 463 м), кој исто така е популарна туристичка атракција за жителите на Грац.
2 Геологија
Планинската верига Коралпи во основа се состои од метаморфни карпи, од кои некои претставуваат значителен интерес за геолозите и колекционерите на полускапоцени камења. Во средишниот дел и околу Вајнебене (исто така популарна рекреациона и туристичка зона), венецот има пегматитови слоеви, кои содржат значителни количества сподумен, што го прави овој реон најпознатиот литиумов рудник во Европа. Наоѓалиштата на кварц и момирок, заедно со густите шуми, во минатото се во основата на индустриското производство на стакло, керамика, порцелан и изолациони материјали.
3 Железнички транспорт
Железничкиот транспорт во Коралпите е во тек на градба. Во 2022 година тој ќе ги поврзува провинциските центри Клагенфурт и Грац со тунел под планинскиот венец. Проектираната должина на тунелот е 32,9 километри, по завршувањето тој ќе биде еден од најдолгите тунели на светот
Никола Димитров (дипломат)

Никола Димитров (р. во ) — македонски дипломат и поранешен министер за надворешни работи на Македонија. Во минатото работел како заменик министер за надворешни работи и амбасадор на Македонија во САД и Холандија. Во 2014 го одбил амбасадорското место во Русија и привремено се повлекол од дипломатијата.
1 Животопис
Никола Димитров дипломирал меѓународно право на универзитетите во Скопје и Кембриџ. Димитров својата професионална кариера ја започнал во 1996 година во Министерството за надворешни работи на Република Македонија како советник од областа на меѓународното право за човековите права. Во 2000 година бил назначен за заменик министер. Тој бил и советник за национална безбедност на претседателот Борис Трајковски. Во 2002 година бил именуван за амбасадор на Република Македонија во САД, наследувајќи ја амбасадорката Љубица Ацевска. Како 32-годишен, Димитров бил најмладиот амбасадор во САД. За време на неговиот престој во 2004 година САД ја признале Република Македонија под уставното име.
Димитров бил македонски претставник во преговорите околу спорот за името помеѓу Република Македонија и Република Грција, а бил и правен застапник на Република Македонија при тужбата пред Меѓународниот суд за правда во Хаг против Република Грција за прекршување на привремената спогодба од 1995 година.
Во 2009 година Димитров станал македонски амбасадор во Холандија. По завршувањето на неговиот мандат во 2013 година требало да замине како амбасадор во Германија, но на негово место бил назначен Никола Колев. Во 2014 година одбил да биде македонски амбасадор во Русија и кариерата ја продолжил во Хашкиот институт за глобална правда.
Никола Димитров е син на Димитар Димитров и Ратка Димитрова, истакнати функционери од ВМРО-ДПМНЕ.
Тутси (филм)

Тутси (англиски: ''Tootsie'') - американски филм од 1982 година, во режија на Сидни Полак. Главните улоги во филмот ги играат: Дастин Хофман, Џесика Ланг, Бил Мари, Тери Гар, Дебни Колмен, Чарлс Дарнинг, Сидни Полак, Џина Дејвис итн. Во 1983 година, филмот бил номиниран за наградата „Оскар“ во 10 категории, од кои победил само во една (Џесика Ланг за најдобра споредна женска улога). Истата година, филмот освоил три награди „Златен глобус“, а во 1984 година и две награди на БАФТА. Во 1998 година, филмот бил ставен во Националниот филмски регистер на САД.
1 Содржина
Мајкл Дорси (го игра Хофман) е невработен глумец кој никако не може да добие улога. Тој живее со драмскиот писател Џеф (го игра Мари) кому сака да му помогне да постави една театарска претстава. За таа цел, Мајкл се преоблекува во жена и под измисленото име Дороти Мајклс добива улога во една телевизиска „сапунска“ серија. Таму, Дороти (ја игра Хофман) се истакнува со својот остар суд на машкиот свет поради што стекнува големи симпатии како кај публиката така и меѓу колегите. Набргу, Дороти се спријателува со глумицата Џули (ја игра Ланг) која нема сила да ја раскине врската со режисерот на серијата Рон (го игра Колмен). Постепено, Мајкл се вљубува во Џули, но истовремено тој е во врска со глумицата Сенди (ја игра Гар). Еднаш, Џули ја кани Дороти на имотот на својот татко (го игра Дарнинг), кој се вљубува во Дороти и ѝ нуди брак. Истовремено, Мајкл ѝ признава на Сенди дека сака друга жена, но проблемот е во тоа што Џули не знае дека Дороти е всушност, маж. На Мајкл му станува мачна улогата на жена и одлучува да расчисти со сите проблеми. Оттука, за време на снимањето на една серија од емисијата, Дороти јавно соопштува дека е маж, предизвикувајќи шок кај целата телевизиска екипа. На крајот од филмот, Мајкл ја среќава Џули, кажувајќи ѝ дека ја сака.
Џонатан Дибен

Џонатан Дибен (|Jonathan Dibben; р. ) — поранешен британски професионален велодромски и друмски велосипедист, кој возел професионално во периодот 2015-2020 за екипите , , и . Неговиот постар брат Питер Дибен е британски првак во велодромски велосипедизам.
Возел на Светското велодромско првенство 2015. На Светското велодромско првенство 2016 го освоил златниот медал на бодовната трка и сребрениот медал во екипна потера. Во октомври 2020 година бил именуван во почетниот состав за Џиро д’Италија 2020.
Откако неговиот договор со не бил обновен, Дибен се повлекол од професионалниот велосипедизам на крајот на сезоната 2020, и станал тренер.
1 Достигнувања
1.1 Велодромски велосипедизам
;2011
: Национални првенства
::1. Екипна потера
::3. Поединечна потера
: 1. Национално јуниорско првенство - поединечна потера
;2012
: Национални првенства
::2. Поединечна потера
::2. Скреч
: 2. Светско јуниорско првенство - омниум
;2014
: Европски првенства
::1. Екипна потера
::2. Омниум
: 3. Државно првенство - поединечна потера
;2015
: Европски првенства
::1. Екипна потера
::3. Омниум
: Национални првенства
::2. Скреч
::3. Поединечна потера
;2016
: Светски велодромски првенства
::1. Бодовна трка
::2. Екипна потера
: 1. Европско првенство под 23 години - бодовна трка
1.2 Друмски велосипедизам
;2011
: 4. Париз-Рубе за јуниори
: 8. Светско јуниорско хронометарско првенство
;2012
: 1. Етапа 3b Трофео Карлсберг
: 3. Париз-Рубе за јуниори
: 5. Светско јуниорско друмско првенство
;2014
: 1. Етапа 2а (ITT) Триптих на планините и замоците
: 6. Светско хронометарско првенство под 23 години
;2015
: 8. Краен пласман ЗЛМ Тур
;2016
: 2. Краен пласман Триптих на планините и замоците
::1. Етапа 3а (ITT)
: 2. Трка околу Фландрија за младинци
: 4. Дуо Норман (со Скот Дејвис)
: 7. Трофеј Бомон
: 9. Светско друмско првенство под 23 години
;2017
: 1. Етапа 6 (ITT) Трка околу Калифорнија
: 6. Трофео Поререс-Феланит-Сес Салинес-Кампос
;2018
: 1. Етапа 1 (ТТТ) Сетимана Интернационале ди Копи е Бартали
1.2.1 Распоред на резултатите на големите трки
Голема трка, 2020
Џиро, 133
Тур, —
Вуелта, —
— = не учествувал
Конска Река

Конска Река, се среќава и како Коњска Река, Сува Река или Цреша — река во Југоисточна Македонија и десна притока на Вардар. Таа е последната поголема притока на Вардар во Македонија.
1 Течение
Конска Река извира од месноста Кичи Кај на планината Кожуф, на надморска височина од 1520 м. Нејзиното течение продолжува по падините на Кожуф во правец запад-исток, по што навлегува во Гевгелиското Поле. Таа поминува покрај селата Конско, Ново Конско, Моин, како и јужно од градот Гевгелија. Се влева во Вардар од нејзината десна страна, во близина на Гевгелија, на надморска височина од 44 м.
2 Хидрографија
Вкупната должина на реката изнесува 30 км. Нејзиното сливно подрачје зафаќа површина од 180 км<sup>2</sup> и истото припаѓа на Егејскиот речен слив. Реката извира на надморска височина од 1520 м, а се влева на височина од 44 м, при што вкупната висинска разлика изнесува 1476 м, а просечниот релативен пад 49‰. Средниот годишен проток на реката изнесува 0,62 м<sup>3</sup>/сек.
На реката се наоѓа вештачкото Конско Езеро.
3 Стопанство
Можностите за искористување на водите од Конска Река биле разгледувани уште во 1973 година, кога бил изработен идеен проект во кој биле одредени и анализирани неколку алтернативни решенија за користење на речните води заради обезбедување на бараното количество вода со најниски трошоци и најмало влијание врз животната средина. Со проектот било предвидено и изградба на брана на околу 20 км од вливот на реката во Вардар. Предлогот за изградба на брана и хидроелектрана бил повторно актуализиран во Стратегијата за одржлив развој на Општина Гевгелија за периодот 2006-2011 година, во којашто бил предвиден проект за изградба на ХЕЦ „Конска Река“ со моќност од 278 kW и планирано годишно производство од 1,1 милиони kW/h, како и проект за изградба на ХМС „Конска Брана“ со зафатнина од 20.000.000 м<sup>3</sup>. Во 2014 година била изработена студија за оценка на влијанието од изградбата на браната „Конско“ врз животната средина.
4 Галерија
Реката од мостот кој води до селото Ума
Реката кај месноста Смрдлива Вода
5 Поврзано
* Кожуф
* Гевгелиско Поле
* Конско
* Ново Конско
* Вардар
Прва влада на Зоран Заев

30. влада на Македонија — орган на извршната власт во Република Македонија избран по предвремените парламентарни избори од 11 декември 2016. Водачот на СДСМ Зоран Заев добил мандат за состав на владата од претседателот Ѓорге Иванов како предводник на најголемата партија од парламентарното мнозинство. Собранието на Република Македонија на 31 мај 2017 со 62 гласа „за“ 44 „против“ и 5 „воздржан“ ја изгласало владата на Заев. Освен СДСМ во владата учествувале албанските партии ДУИ со шест министри и АА со двајца министри. Партијата ВМРО-ДПМНЕ по 11 години на власт заминала во опозиција.
1 Состав на владата
Составот на владата на Македонија од 2017 година е следен:*Зоран Заев (СДСМ) – претседател на владата
*Кочо Анѓушев (независен) – вицепремиер за економски прашања
*Хазби Лика (ДУИ) – вицепремиер за спроведување на Рамковниот договор
*Бујар Османи (ДУИ) – вицепремиер за евроинтеграции
*Никола Димитров (независен) – министер за надворешни работи
*Оливер Спасовски (СДСМ) – министер за внатрешни работи
*Радмила Шекеринска (СДСМ) – министер за одбрана
*Драган Тевдовски (СДСМ) – министер за финансии
*Мила Царовска (СДСМ) – министер за труд и социјална политика
*Горан Сугарески (СДСМ) – министер за транспорт и врски
*Љупчо Николовски (СДСМ) – министер за земјоделство, шумарство и водостопанство
*Роберт Алаѓозовски (СДСМ) – министер за култура
*Рената Дескоска (СДСМ) – министер за образование и наука
*Дамјан Манчевски (СДСМ) – министер за информатичко општество и администрација
*Едмонд Адеми (СДСМ) – министер без ресор
*Роберт Поповски (СДСМ) – министер без ресор
*Зорица Апостолска (НСДП) – министер без ресор
*Зоран Шапуриќ (ЛДП) – министер без ресор
*Аднан Ќахил (ПДТ) – министер без ресор
*Самка Ибраимовски (ПЦЕР) – министер без ресор
*Билен Салиу (ДУИ) – министер за правда
*Крешник Бектеши (ДУИ) – министер за економија
*Садула Дураку (ДУИ) – министер за животна средина и просторно планирање
*Рамиз Мерко (ДУИ) – министер без ресор
*Арбен Таравари (АА) – министер за здравство
*Сухејл Фазлиу (АА) – министер за локална самоуправа
Дојче Телеком

Дојче Телеком (германски: ''Deutsche Telekom'') - германско акционерско друштво од областа на телекомуникациите.
1 Финансиски показатели
Во 2016 година, брендот на „Дојче телеком“ достигнал вредност од 36,4 милијарди долари, што претставувало пораст од 309% во споредба со 2008 година.
Болдо

Болдо е ниско дрво или грмушка што расте во аридните подрачја од Чиле. Иако растението е воведено и во Европа и Северна Африка, не може да се види често надвор од ботаничките градини.
Болдото содржи алкалоиди од апорфински тип, од кои најзначаен е болдинот. Листот од болдо содржи и 2-4% етерично масло. Главни состојки се: аскаридол (16-38%), 1,8-цинеол (11-39%) и p-цимен (9-29%).
Осуда (филм од 2010)

Осуда (англиски: ''Conviction'') - американски филм од 2010 година, во режија на Тони Голдвин (''Tony Goldwyn''), а по сценарио на Памела Греј (''Pamela Gray''). Во главните улоги играат: Хилари Свонк (''Hilary Swank''), Сем Роквел (''Sam Rockwell''), Мелиса Лео (''Melissa Leo''), Томас Махард (''Thomas D. Mahard'') и Овен Кембел (''Owen Campbell'').
1 Содржина
Филмот, снимен според вистински случај, ги прикажува неуморните обиди на Бети Ен Ботерс (ја игра Свонк) да го ослободи од затворот својот брат Кени (го игра Роквел). Приказната започнува во 1980 година со бруталното убиство на Кетрин Броу за што е приведен Кени, но тој набргу е ослободен. По две години, врз основа на ново сведочење, Кени е оптужен за убиство и осуден на доживотен затвор. Во затворот, тој се обидува да изврши самоубиство, а тоа ја наведува Бети Ен да се врати на факултетот, да дипломира право и да стане адвокатка со цел да го ослободи братот...
Поделба на акции

Поделба на акции - постапка со која една постоечка акција се заменува со одреден број нови акции.
1 Поделба на акциите во практиката
На 6 јуни 2014 година, цената на акцијата на „Епл“ изнесувала 645 долари, а веќе следниот понеделник таа паднала на 92 долара, како последица на поделбата на акциите во размер 7:1. Претходно, уште во три наврати „Епл“ извршил поделба на акциите во оснос 2:1, и тоа во 1987, 2000 и 2005 година. Во 1990-тите, просечно 64 акционерски друштва чии акции биле дел од индексот S&P 500 вршеле поделба на акциите секоја година. Во 1997 година, тој број изнесувал 102, а во 2013 година само 12 акционерски друштва извршиле поделба на акциите. Според студијата на 2.750 фирми во периодот 1975-1990, спроведена од професорот Дејвид Ајкенбери, вредноста на акциите по извршената поделба просечно растела за 3,4% само неколку дена по поделбата, т.е. за 8% во текот на една година.
2 Поделба на акциите во Македонија
Во Македонија, случаите на поделба на акциите се ретки. На пример, во март 2005 година, Комерцијална банка извршила поделба на акциите во однос 5:1. Според членот 276 од Законот за трговските друштва, друштвото може да изврши поделба на акциите и да го намали нивниот номинален износ со измена на статутот на друштвото, но под услов основната главнина да остане непроменета. Одлуката за поделбата ја носи собранието на акционери, со мнозинство гласови, а со претходниот Закон за трговските друштва (Службен весник 88/2015) за таквата одлука се барало двотретинско мнозинство. Притоа, одлуката за поделба на акциите треба да биде заведена во Централниот регистар на Република Македонија и во Централниот депозитар за хартии од вредност.
Емилија Симоска

Емилија Симоска (родена во 1956 година во Скопје) — македонски социолог и политичар.
Во Владата од 1994 година Симоска ја извршувала функцијата Министер за образование и наука, и тоа во периодот од 20 декември 1994 до 23 февруари 1996 година.
Симоска завршила социологија на универзитетот во Скопје. Во 1980 година се вработила во Институтот за социолошки и политичко-правни истражувања при Универзитетот „Свети Кирил и Методиј“ во Скопје, како раководител на Центарот за етнички и безбедносни прашања. Таа станала редовен професор по политичка култура и комуникации и односи со јавноста на постдипломските студии.
Димитар Бајалџиев

Димитар Бајалџиев (роден во 1944-2022 година во , Воденско) — македонски правник и политичар.
Во 1969 година започнал со работа на Правниот факултет во Скопје како асистент. Во 1977 година, тој го одбранил магистерскиот труд на тема „''Важноста на нормите во јавниот живот на луѓето''“. Во 1978 година бил избран за предавач, во 1985 година - за доцент, во 1990 година - за прекувремен професор, а во 1995 година - за редовен професор. Во 1985 година, тој докторирал во Скопје.
Во Владата од 1992 година, Бајалџиев ја извршувал функцијата Министер за образование и наука, и тоа во периодот од 4 септември 1992 до 20 декември 1994 година.
Серменинска Река

Серменинска Река или Мрзенска Река — река во Југоисточна Македонија и десна притока на Вардар.
1 Течение
Серменинска Река извира од месноста Две Уши на планината Кожуф, на надморска височина од 1700 м. Нејзиното течение продолжува по падините на Кожуф во правец запад-исток, по што навлегува во Гевгелиското Поле. Таа поминува низ селата Серменин и Мрзенци, по што се влева во Вардар од нејзината десна страна, североисточно од градот Гевгелија, на надморска височина од 46 м.
2 Хидрографија
Вкупната должина на реката изнесува 24 км. Нејзиното сливно подрачје зафаќа површина од 62 км<sup>2</sup> и истото припаѓа на Егејскиот речен слив. Реката извира на надморска височина од 1700 м, а се влева на височина од 46 м, при што вкупната висинска разлика изнесува 1654 м, а просечниот релативен пад 69‰.
3 Стопанство
Во Стратегијата за одржлив развој на Општина Гевгелија за периодот 2006-2011 година бил предвиден проект за зафаќање на водите на Серменинска Река за водоснабдување на градот Гевгелија во вкупна вредност од 150 милиони денари. Во рамки на проектот биле предвидени краткорочно и долгорочно решение. Според краткорочното решение, во близина на реката, на надморска височина од 175 м, била планирана изградба на бунари кои би се поврзале со резервоарот кај селото Моин и на тој начин би се овозможило снабдување со потребните количини на вода; според долгорочното решение, на надморска височина од 350 м била предвидена изгредба на брана или изведба на тиролски зафат, којашто понатаму би се поврзала со системот за водоснабдување и со тоа би се обезбедило потребното количество на вода за пиење, наводнување и индустриски цели.
4 Поврзано
* Кожуф
* Гевгелиско Поле
* Серменин
* Мрзенци
* Вардар
Кованска Река

Кованска Река — река во Југоисточна Македонија и десна притока на Вардар.
1 Течение
Кованска Река извира од месноста Флора на планината Кожуф, на надморска височина од 1.700 м. Ја одминува месноста Брлово, примајќи ја Брловска Река, па продолжува по падините на Кожуф најпрвин во правец југозапад-североисток, а потоа кај месноста Високи Камен свртува и продолжува во правец северозапад - југоисток, по што навлегува во Гевгелиското Поле. Таа поминува покрај селата Кованец и Прдејци, а во Вардар се влева од нејзината десна страна, во близина на селото Прдејци, на надморска височина од 53 м.
2 Хидрографија
Вкупната должина на реката изнесува 24 км. Нејзиното сливно подрачје зафаќа површина од 62 км<sup>2</sup> и истото припаѓа на Егејскиот слив. Реката извира на надморска височина од 1700 м, а се влева на височина од 53 м, при што вкупната висинска разлика изнесува 1647 м, а просечниот релативен пад 69 ‰.
3 Стопанство
Во Стратегијата за одржлив развој на Општина Гевгелија за периодот 2006-2011 година, како долгорочно решение за трајно решавање на проблемот на Општина Гевгелија била педложена изградба на брана на Кованска Река, сместена под селото Кованец, на надморска височина од 149 м, со зафатнина од 14.400.000 м<sup>3</sup>.
4 Галерија
;Реката од патот кој води до селото Кованец
5 Поврзано
* Кожуф
* Гевгелиско Поле
* Кованец
* Прдејци
* Вардар
Зубин Поток

Зубин Поток (|Zubin Potok) е гратче и општината во Косово. Градот е централна населба на Ибарски Колашин.
1 Положба
Атарот од населбата се наоѓа на територијита на катастарската општина Зубин Поток со површина од 2.063 ha. Населбата се наоѓа на излезот од Зубодолскиот поток во Радичпоњската котлина, околу се наоѓаат возвишенијата Јеша (693 m), Градина (730 m) и Гутин Брег. Над населбата се наоѓа возвишение во форма на косен кој е ''Градина'' кој веројатно бил средњовековни жупански град.
2 Историја
По ослободувањето од турската власт местото беше во састав на Звечанскиот округ, во митровачкиот срез, во општината радичпољска и во 1912. година имаше 108 жители. Во периодот од 1952-1955. година населбата беше седиште на малата Општине Зубин Поток во состав на Звечанскиот срез за местата: Вељи Брег, Газиводе, Доброшевина, Доњи Јасеновик, Загуље, Зубин Поток, Јабука, Коббиња Глава, Мала Калудра, Падине, Превлак, Придворица, Угљаре, Црепуља, Читлук и Штуоце. Со укинувањето на оваа мала општина, и спојувањето кон соседните општини е создадена големата општина Зубин Поток. Во 1965. Зубин поток припаѓаше под општината Косовска Митровица.
Иако нема статус на градска населба, Зубин Поток сè повеќе добива урбани карактеристики, со голем број на админитративни служби. Местото стана и универзитетски град поради тоа што некои факултети како српскиот Универзитет во Приштина се преместени во оваа населба. Жителите на Зубин Поток се нарекуваат Зубодолци.
3 Демографија
Населбата има српско мнозинство.
Број на жители по пописи:
* Попис на населението 1948. во ФНРЈ: 160
* Попис на населението 1953. во ФНРЈ: 174
* Попис на населението 1961. во ФНРЈ: 239
* Попис на населението 1971. во СФРЈ: 393
* Попис на населението 1981. во СФРЈ: 791
* Попис на населението 1991. во СФРЈ: 2033
* 2011: 1724 (процена)
Паљурци (езеро)

Паљурци — вештачко езеро во Југоисточна Македонија, оддалечено на околу 4 км источно од градот Богданци. Водата од езерото се користи за наводнување на земјоделските површини во Општина Богданци.
1 Историја
Браната на акумулацијата била изградена во 1977 година со цел водата да се користи за наводнување на земјоделските површини во Општина Богданци.
Во 2004 година, браната се излеал и од настанатата поплава претрпела значителни оштетувања.
2 Географија
Езерото е изградено на реката Луда Мара и е сместено на 4 км источно од градот Богданци. Тоа има триаголен облик со правец на протегање југозапад-североисток. Протекот на вода од реката Луда Мара на местото на коешто е изградено езерото изнесува 180 м<sup>3</sup>. Од нив, 160 м<sup>3</sup> се пренесуваат преку преливникот, а 20 м<sup>3</sup> се задржуваат во езерото. Во сушни години, кога езерото не може да ги задоволи потребите за вода, се користи вода од хидросистемот за спас на Дојранското Езеро. Притоа, за исцрпување на подземната вода се користи електрична енергија, што целиот процес го прави поскап во споредба со акумулацијата, каде што водата се обезбедува по гравитациски пат. Во околината на езерото, на територијата на Општина Богданци, се изградени и други акумулации. Од нив, Таљушница, Моторна и тиролскиот зафат на Габровска Река се поврзани со акумулацијата Паљурци.
3 Брана и капацитет
Браната е изведена како насипна, изработена е од локален материјал и е со средишно глинено јадро потпрено од обете страни на насипан материјал од чакал. Градежната височина од темелот на браната изнесува 22,5 м, што според критериумите на Меѓународната комисија за големи брани ја сврстува во групата на големи брани. Вкупната зафатнина на браната при нормално ниво изнесува 2,9 милиони м<sup>3</sup>, а корисната зафатнина изнесува 2,6 милиони м<sup>3</sup>. Просторот на акумулацијата е доста поволен во однос на неговата стабилност и не постои опасност од појава на свлечишта и одрони.
4 Поврзано
* Селемлиско Езеро
Хохкениг

Хохкeниг (|Hochkönig) – највисоката планина во Берхтесгаденските Алпи во австриската провинција Салцбург, како и планинскиот венец како целина. Берхтесгаденските Алпи се дел од Северните Варовнички Алпи.
1 Местоположба
Хохкениг е расположен западно од градот Бишофсхофен во австриската провинција Салцбург, на 42 км јужно од самиот град Салцбург. Хохкениг е одделен од останатиот дел на Берхтесгаденските Алпи со планинскиот превој Торшарте (Torscharte) чија надморска височина изнесува 2.246 метри. Самиот врв се наоѓа на јужниот крај на големо варовничко плато, покриено со ледник, познат како Ибергосене Алм (Übergossene Alm). Овој ледник се намалува со брзина од 6,2% годишно така што ќе исчезне во блиска иднина.
2 Геологија
Во највисоките делови на Хохкениг преовладува тврдиот тенкослоен варовник.
3 Освојување на врвот
Месните ловци доста одамна се искачуваат на Хохкениг. Првото „туристичко“ искачување на врвот било на 5 септември 1826 година од професорот по теологија Петар Карл Турвизер по вообичаената денешна маршрута преку Охсенкар и Артурхаус. При искачувањето професорот бил придружуван од своите соработници Ернест фон Јоанели и Фон Сакс, како и десет носачи. Ернест Јоанели е првиот кој извршил точно мерење на надморската височина на врвот. Пократко но поопасно и подобра физичка подготвеност е трасата преку Биркархаус. Патеката преку Когел е најдолгата траса за скијање во Источните Алпи.
На Хохкениг, на надморска височина од 2 941 м, се наоѓа планинарски дом на австрискиот туристички клуб. Тоа место исто така се користи како почетна точка за параглајдерство и змејарство.
4 Галерија
Локални избори во Македонија (2000)

Локални избори во Македонија во 2000 година — избори кои се одржале на 10 септември 2000 година со цел избирање на советници и градоначалници во 123 општини во Република Македонија плус градот Скопје. Кандидати предложиле 28 политички партии, 2 коалиции и 36 групи на избирачи, а право на глас имале 1.634.859 жители. Ова биле последните локални избори пред новата територијална поделба на Македонија во 2004 година.
Партија, Бр. на освоени советнички места, Бр. на освоени градоначалнички места
СДСМ, 736, 32
ВМРО-ДПМНЕ, 564, 59
ПДП, 268, 23
ПДП-А и НДП, 117, 3
ОПЕР, -, 1
ДПСМ, -, 1
ДПТМ, -, 1
Независни, -, 2
1 Наводи
**
Чилов

Чилов (|Çilov adası, се изговара и како Жилој) – остров на Апшеронскиот Полуостров, 55 км источно од Баку.
1 Местоположба
Островот Чилов се наоѓа 25 км источно од крајот на Апшеронскиот Полуостров во Каспиското Море, 100 км од Баку.
Долго е 10 км и има неправилен облик со различни исфрлувања и навлегувања. Највисоката точка е на 8 метри.
Административно островот Чилов му припаѓа на реонот Казар од Баку.
2 Историја
Во 1781 година, рускиот контраадмирал Марк Војнович, водејќи експедиција на Каспиското Море ги открил лежиштата на нафта и гас.
3 Наводи
*
Пита со јаболка

Пита со јаболка е овошна пита, во која главната состојка се јаболка. Понекогаш се служи со шлаг крем или сладолед или со чедар кашкавал. Најчесто тестото се наоѓа на врвот и на дното, поради што оваа пита има две кори. Во зависност од оној што ја подготвува, долната кора може да биде печена пред да се пече целата пита.
1 Состојки
Пита од јаболка може да биде направена од различни сорти јаболка. Овожјето кое се користи може да биде од свежи, конзервирани или сушени јаболка.Различните типови на јаболка ја менуваат текстурата и времето кое е потребно за подготовка на питата. Освен јаболка луѓето најчесто користат цимет, сол, путер и најважо шеќер. Иако најголем дел од старите рецепти не содржат шеќер, сепак заради подар вкус се додава шеќер.
2 Поврзано
* Штрудла
Србољуб Спасовски

Србољуб Спасовски (, – , ) — македонски бранител, полициски резервист и учесник во воениот конфликт во Македонија во 2001 година. Спасовски бил исто така репрезентативец на македонската карате репрезентација. Загинал на 11 октомври 2001 година во Маврово во несреќен случај.
1 Животопис
1.1 Живот, војната 2001 година и смрт
Србољуб Спасовски е роден во 1977 година во Кумановско, но израснал во Горно Коњаре од каде биле и неговите родители. Тој бил каратист, репрезентативец на Македонија. Србољуб од почетокот на воениот конфликт 2001 година бил полициски резервист. Во октовмри 2001 година, тој бил во Маврово на обука каде што требал да полага приемни тестови за да добие вработување во МВР. Спасовски загинал во својата хотелска соба додека неговиот колега го чистел службениот пиштол. Неговиот другар при чистењето на пиштолот не го извадил шаржерот и не сакајќи испукал еден куршум. Куршумот смртно го погодил Спасовски во градите. Првичните информации на МВР беа дека станува збор за несреќен случај. Според непотврдени информации, дошло до пресметка меѓу самите припадници на интервентните полициски сили. Загинува на 24 годишна возраст. Неофицијално, неговите родители и роднини се убедени дека не се работи за несреќен случај, туку дека Спасовски бил убиен. МВР ја демантираше оваа информација. Погребан е на гробиштата во родното Горно Коњаре.
Србољуб Спасовски посмртно е одликуван со медал за храброст од Претседателот на Р Македонија.
2 Поврзано
* Митре Спасовски
Перо Стојановски

Перо Стојановски (роден на година во Скопје) — македонски политичар и дипломат.
3 Животопис
Перо Стојановски е роден на 1 декември 1970 година во Скопје. Завршил на Електротехничкиот факултетот при УКИМ. Потоа работел како професор по математика и информатика. Во периодот од 2006 и 2008 година, тој бил државен секретар во министерството за образование и наука.
Стојановски во периодот од 27 јули 2008 до 10 јули 2009 година, тој ја извршувал функцијата министер за образование и наука. По крајот на мандатот, тој бил амбасадор на Македонија во Австралија.
Во 2015 година, од страна на Основниот суд Скопје, тој бил осуден на 3,5 години затвор за злоупотреба на службената положба и овластувања, во најголем дел финансиска додека ја претставувал Македонија во Австралија.
4 Наводи
Перо Стојановски (роден на година во Скопје) — македонски политичар и дипломат.
3 Животопис
Перо Стојановски е роден на 1 декември 1970 година во Скопје. Завршил на Електротехничкиот факултетот при УКИМ. Потоа работел како професор по математика и информатика. Во периодот од 2006 и 2008 година, тој бил државен секретар во министерството за образование и наука.
Стојановски во периодот од 27 јули 2008 до 10 јули 2009 година, тој ја извршувал функцијата министер за образование и наука. По крајот на мандатот, тој бил амбасадор на Македонија во Австралија.
Во 2015 година, од страна на Основниот суд Скопје, тој бил осуден на 3,5 години затвор за злоупотреба на службената положба и овластувања, во најголем дел финансиска додека ја претставувал Македонија во Австралија.
4 Наводи
|-
Фаќач на соништа

Фаќач на соништа е традиционален дел од културата на Индијанците во Северна и Јужна Америка, фаќач на соништата е рачно направен предмет чија основа е обрач од врба, на која е вткаена лабава мрежа. Фаќачот на соништата дополнително е украсен со бисери или пердуви.
1 Потекло
Фаќач на соништа настанал во индијанските племиња а подоцна се префрлил и кај другите преку бракови и трговија со другите народи. Некои сметаат дека фаќачот на соништа е симбол на единство и заедништво помеѓу различни племиња, и дека е општиот симбол на идентификација на Индијанаците и културата на домородните народи на Американските континенти. Меѓутоа, денес меѓу Американците се тврди дека фаќачот на соништа е претерано комерцијализиран и дека се злоупотребува од страна на не-домородаци.
Традиционално, Ојибва, (Индијанско племе) го прават фаќачот на соништа со врзување на жили од кадрици коса во мрежата околу малиот круг, рамка од врба. Добиениот фаќач на соништа, се чува над креветот, се исползува како магиски елемент апотропен за заштита на луѓето, најчесто на децата, од кошмари. Познато е и дека фаќачи на соништа ги праваат само мажите, инаку тие ја губат својата намена и значај.
Ојибва верубаат дека фаќач на соништа ги менува соништата на некои луѓе. Според Конрад Ј. Кавецзински, "Само на добри соништа ќе им биде дозволено да се филтрираат... Лоши соништа остануваат фатени, ги снемува од светлоста на денот". Убавите соништа ќе поминат низ мрежата и ќе се симнат преку перјата на оној што спие.
Клас (жито)

Клас (множина Класје) — најгорниот дел од житни растенија каде што се образува семето; целиот страк заедно со тој дел. Односно класот кај житото претставува формираниот плод составен од неколку соединети зрна на стракот кој се формира во фазата на созревање. Врз основа на изгледот на класот се разликуваат и житните растенија, па така на пример класот на јачменот е препознатлив по осилките и свиеноста, додека класот на пченицата е исправен со покрупни зрна. Периодот на создавање на класот кај житните растенија се нарекува класење. Сортите пченица се сејат и никнат во есен, ствараат клас на пролет и лето и истата година цтвараат плод-жито, додека сортите пченица кои се сејат напролет се класаат и донесуваат плод истата година. При жетвата, класот се потсекува односно отстранува од стракот, при што се вадат зрната жито кои потоа се подготвени за мелење и производство на брашно. Класот жито е чест симбол во хералдиката и во грбовите особено на социјалистичките држави и движења, како симбол на земјоделството.
1 Галерија
Пиштар Лутфиу

Пиштар Лутфиу (албански: ''Pishtar Lutfiu''; Дебар, ) — македонски политичар, член на ДУИ. Бил Министер за образование и наука во периодот од 5 април 2016 до 1 јуни 2017 година.
1 Животопис
Пиштар Лутфиу е роден на 17 март 1986 година во Дебар. Средно образование завршил во Тетово. Во 2009 година дипломирал на Универзитетот на Југоисточна Европа по „''Јавна администрација и политички науки''“ додека во 2012 година на истиот универзитет станал Магистер по политички науки. Во периодот од 2011 до 2013 година бил генерален секретар на Институтот за политички и меѓународни студии во Скопје. Во 2013 година работел во Секретаријатот за спроведување на Охридскиот рамковен договор во секторот за меѓународни односи. Во 2014 година станал претаседател во „Клуб Алпбах Македонија“.
Во периодот од 5 април 2016 до 1 јуни 2017 година ја извршувал функцијата Министер за образование и наука.
Кура (остров)

Кура или Куркоса (|Kür dili), на руски познат како Курински – остров во Каспиското Море на брегот на Азербејџан. Расположен е на 33 км јужно од Нефчала и околу 150 км југоисточно од Баку, во округот Аран.
1 Историја
Порано островот бил поврзан со копното со тесна форма. Фјодор И. Сојмонов, истражувач на Каспиското Море во времето на Петар Велики, го нарекол Куркоса според реката Кура која се наоѓала понасевер. Сојмонов го напишал „Пилот на Каспиското Море“, првиот извештај за ова парче земја, кој бил објавен во 1720 година од Руската академија на науките.
2 Местоположба
Островот Кура се наоѓа на 7,5 км од поранешното поврзување со копното и 10 км источно од Кизилагачкиот Залив. Иако е доста оддалечен од Архипелагот Баку, тој се смета како негов најјужен остров.
Површината на островот Кура изнесува 43 км<sup>2</sup>. Долг е 11,8 км, а неговата максимална ширина изнесува 5,2 км. Островот е низок и се протега во правец од североисток кон југозапад.
Во 1911 година на островот бил изграден фар кој бил напуштен во 1966 година.
2.1 Кура Камен
Кура Карпа или Кура Камен ''(Курински Камен)'', |Kür daşı, е мало островче со максимална должина од 0,18 км. Расположено е на 13 км источно од североисточниот крај на островот Кура со .
Мен Реј

Мен Реј (англиски Man Ray), вистинско име Емануел Рудзицки (Emmanuel Rudsitzky); Филаделфија, 27 август 1890 — Париз, 18 ноември 1976) бил американски авангарден фотограф, режисер сликар и вајар. Неговата уметност се сврстува во дадаизам и надреализам.
Од 1908 до 1912 година студирал уметност во Њујорк, а во 1911 работел како сликар и вајар. Првите значајни фортографии ги снимил во 1918. Во тоа време тој веќе се занимавал со сликарство, а работел и со филм.
Во соработка со Марсел Дишан го создал американскиот дадаизам, правецот зачнат во Европа како радикален отклон од традиционалните принципи во уметноста. Бил член на групата на уметници „Останати“ - Others. По неколку неуспешни обиди утврдил дека дадаизам не може да заживее во Њујорк. Потоа се преселил во Париз и се населил во уметничкиот кварт Монпарнас, каде главно работел во ателјето на тамошните уметници. Се вљубил во модел Алис Прен наречена „Кики од Монпарнас“ која во скоро време почнала да му позира.
За повеќе од 20 години проминати во Париз, Мен Реј ја револуционирал фотографската уметност. Многу познати личности се нашле на неговите фотографии: Џејмс Џојс, Гертруда Стајн, Жан Кокто, Бриџет Бејт Тиченор и Антонен Арто,
, од Лотар Волех во Париз во 1975
Во 1925 година во Галеријата Пјер во Париз била организирана изложба на надреалистички дела на која покрај Реј своите дела ги изложиле и надреалистите Жан Арп, Макс Ернст, Андре Масон, Хуан Миро и Пабло Пикасо.
Во 1934 година надреалистичката уметничка Мерет Опенхајм му позирала на Реј гола, за серија надреалистички фотографии.
Со асистентката и љубовницата Ли Милер ја открива постапка соларизација на фотографијата. Ја пронашол и фотографската техника која користи фотограм, која дадаистот Тристан Цара ја нарекол рејографија.
Ман Реј во староста се вратил во САД во Лос Анџелес), но на Монпарнас до крајот на животот гледал како на свој дом. Умрел во Монпарнас на 18 ноември 1976 година.
Сухејл Фазлиу

Сухејл Фазлиу ( во ) — македонски политичар од албанскo етничкото потекло и министер за локална самоуправа во македонската влада од 2017. Фазлиу е член на Национална демократска преродба. Средно училиште завршил во „Панче Караѓозов“ а дипломирал современи науки и технологии при универзитетот на Југоисточна Европа во Тетово. Тој во периодот 2010–2016 работел како консултант за информатичка технологија за различни компании.
Балканско боиште

Балканско боиште — боиште за време на Првата светска војна, што вклучува воени дејствија кои се воделе во областа на Балканскиот Полуостров, меѓу силите на Антантата, од една страна, и на Централните сили, од друга страна.
1 Можности за војна на Балканскиот Полуостров
На Балканскиот Полуостров, на површина од 668.220 км2, во 1914 година имало околу дваесет и шест милиони жители од кои: Албанци, Бугари, Грци, Романци, Јужни Словени (Срби, вклучувајќи Црногорци; Хрвати - вклучувајќи Далматинци; и Словенци), како и Германци, Унгарци, Италијанци, Евреи, и други претставници на националните малцинства. Овие луѓе само што се ослободиле од отоманските Турци, чие владеење на Балканот траело 568 години. Европскиот дел на Отоманското Царство се состоел од престолнината Цариград, Едрене и околината. Балканот, кој поради нестабилноста и склоноста за насилство го заработил прекарот „Европското буре барут“, бил местото на кое се судирале тежнеењата на Австроунгарија, поддржани од страна на Германците, да завладее со регионот, и со тежнеењата на Србија, поддржана од Русија и Франција, да ги ослободи Србите, Хрватите, Босанците и Словенците од Австроунгарските власти. Во исто време, Бугарија се обидувала да ги поврати регионите во Грција, Македонија и Добруџа, што ги изгубила во август 1913 година, на крајот на Втората балканска војна. Австроунгарија ја провоцирала Србија за време на вежбите изведени во текот на летото 1914 година во Босна и Херцеговина; а на 28 јуни студентот, припадник на босанските Срби, Гаврило Принцип извршил атентат врз наследникот на престолот, Франц Фердинанд, во Сараево, по што започна Првата светска војна, наречена Големата војна.
2 Одбраната на Србија
Четирите Централни сили - Германија, Австроунгарија, Отоманското Царство и Бугарија, сакале територијално да се поврзат, така што Австроунгарија ќе ги окупира Србија и Црна Гора, ќе доминира врз Албанија и ќе ги изолира неутралните земји Грција и Романија. На оваа стратегија се спротивставиле трите големи сојузнички сили: Франција, Велика Британија и Русија.
3 Солунски фронт
Централните сили го контролирале Западен Балкан, и нивните сили на 22 април 1917 година се обединиле во армија Шолц. Австроунгарскиот Деветнаесетти корпус држел позиции во северниот и централниот дел на Албанија, а наспроти него, на фронтот со ширина од 100 км, се наоѓал италијанскиот Шеснаесетти корпус, распореден во југозападниот дел на Албанија. Сојузничките Јужна армија (Armee de l'Orient) била распоредена долж српско-грчката граница на фронтот, во должина од 250 км, поделена во пет сектори.
4 Австроунгарската војска на Балканот (1914-1918)
Армијата на Австроунгарија била многу комплексна институција, составена од мултинационални единици регрутирани меѓу 11 народи - австриски Германци, Унгарци, Италијанци, Романци, Чеси, Словаци, Полјаци, Украинци, Словенци, Срби и Хрвати; организиран во пет воени структури.
Морган Шнајдерлин

Морган Шнајдерлин (; роден на 8 ноември 1989 година) — француски професионален фудбалер кој настапува како играч од средниот ред за англискиот клуб Евертон и репрезентацијата на Франција.
Шнајдерлин ја започнал својата кариера соСтразбур, пред да се пресели во Англија каде што се приклучил на тимот на Саутемптон во јуни 2008 година. Тој остварил 260 настапи во сите натпреварувања за седум сезони во клубот, и бил дел од тимовите кои се избориле за да стигнат до промоција во Премиер лигата. Тој се приклучил на Манчестер Јунајтед за сума од 27 милиони евра во јули 2015 година. По 18 месеци поминати на Олд Трафорд, тој се прселил во тимот на Евертон за сума од 20 милиони фунри, која може да се зголеми и до 24 милиони во јануари 2017 година.
Тој го поминал сите младински категории на Франција, додека своето репрезентативно деби за сениорскиот тим го направил во 2014 година, а подоцна истата година настапил за Франција на Светското првенство во Бразил 2014 година.